**VIER NUWE JOERNALISTIEKBEURSE BY NETWERK24**

Netwerk24, Suid-Afrika se grootste aanlyn inteken-nuusdiens, bied twee nuwe prestige-joernalistiekbeurse vir 2023 aan – een vir ’n finalejaarstudent (voorgraads) en een vir ’n nagraadse student wat ’n loopbaan in Afrikaanse digitale joernalistiek wil volg. Terselfdertyd werf ons ook kandidate vir dieselfde twee beurse vir aanstaande jaar (2024). Die totale waarde van die beurse per jaar beloop R300 000.

**Netwerk24-beurs vir studente wat in 2023 in hul finale jaar is**

Aansoekers moet in hul finale studiejaar vir ’n Baccalaureusgraad of diploma wees. Dit kan in joernalistiek of kommunikasiekunde wees, maar kandidate uit enige ander studierigting (byvoorbeeld regsgeleerdheid, ekonomiese en bestuurswetenskappe, natuurwetenskappe of die lettere en sosiale wetenskappe) sal ook oorweeg word. Dié beurs beloop R130 000.

**Netwerk24-beurs vir studente wat in 2023 nagraads studeer**

Aansoekers moet ’n honneurs- of meestersgraad voltooi. Dit kan in joernalistiek of kommunikasiekunde wees, maar kandidate uit enige ander studierigting (byvoorbeeld regsgeleerdheid, ekonomiese en bestuurswetenskappe, natuurwetenskappe of die lettere en sosiale wetenskappe) sal ook oorweeg word. Dié beurs beloop R170 000.

**Netwerk24-beurs vir studente wat in 2024 in hul finale jaar is**

Aansoekers moet in hul finale studiejaar vir ’n Baccalaureusgraad of diploma wees. Dit kan in joernalistiek of kommunikasiekunde wees, maar kandidate uit enige ander studierigting (byvoorbeeld regsgeleerdheid, ekonomiese en bestuurswetenskappe, natuurwetenskappe of die lettere en sosiale wetenskappe) sal ook oorweeg word. Dié beurs beloop R130 000.

**Netwerk24-beurs vir studente wat in 2024 nagraads studeer**

Aansoekers moet ’n honneurs- of meestersgraad voltooi. Dit kan in joernalistiek of kommunikasiekunde wees, maar kandidate uit enige ander studierigting (byvoorbeeld regsgeleerdheid, ekonomiese en bestuurswetenskappe, natuurwetenskappe of die lettere en sosiale wetenskappe) sal ook oorweeg word. Dié beurs beloop R170 000.

**Beursbesonderhede**

Ná afloop van die studiejaar sal elke beurshouer ’n internskap van nie langer nie as ’n jaar in Netwerk24 se redaksionele afdelings voltooi, waarna ’n vaste dienskontrak vir nog een jaar in werking sal tree.

* Beursaansoekers moet hulle verbind om in Afrikaans te werk.
* Netwerk24 se keuringspaneel sal ’n kortlys saamstel.
* Kandidate se nuussin, taalvaardigheid, kommunikasievermoë en algemene kennis sal getoets word.
* Die beurshouers sal ná ’n onderhoud deur die paneel aangewys word.

**Doen só aansoek**

Stuur vir ons ’n kort motivering (500 woorde) oor hoekom jy in die joernalistiek wil werk en waar jy die grootste bydrae sou kon lewer. Sluit gerus ’n vrywillige multimedia-element in (maksimum 1 minuut). Jou CV, asook jou jongste akademiese rekord moet jou aansoek vergesel. Dui aan by watter instelling jy wil studeer en watter program jy wil volg.

Dokumente wat later aangevra kan word, sluit in ’n afskrif van jou matrieksertifikaat, verdere akademiese rekords, identiteitsdokument en rybewys.

Stuur aansoeke na *netwerk24beurse@media24.com*

Sluitingsdatum vir 2023-beurse: 26 Junie 2023

Sluitingsdatum vir 2024-beurse: 26 Junie 2023

**Wie is Netwerk24?**

Netwerk24 is die mediamaatskappy Media24 se Afrikaanse nuusplatform. Dit is die grootste aanlyn inteken-nuusdiens in Suid-Afrika, met byna 100 000 digitale intekenare. Dit dek nuus landwyd, met nuuskantore in Kaapstad, Johannesburg, Pretoria, Gqeberha en Bloemfontein, asook joernaliste in Limpopo, Noordwes, die Noord- en Suid-Kaap. Die redaksie bedien ook die dagblaaie *Die Burger*, *Beeld* en *Volksblad* van kopie. Netwerk24 is die digitale tuiste van die Sondagkoerant *Rapport* en ’n verskeidenheid gemeenskapskoerante. Intekenare kry ook digitale toegang tot tydskrifte soos *Huisgenoot*, *Sarie*, *Kuier,* *Tuis*, *Weg!*, *Weg! Ry & Sleep* en *Baba & Kleuter.*

--o0o--